  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиын 2023-тӥ арын «Жильё и городская среда» йӧскалык ӵектосъя 100 паркъёсты, скверъёсты, пыдын ветлон интыосты но 50 азбаръёсты умоятӥзы. Нырысь-валысь чакланъёс ӧжытгес вал, но торгъёсын коньдонэз шыръяса, муниципал кылдытэтъёс тросгес ужъёсты быдэстыны быгагтӥзы. Со сярысь улосвыл тӧролэн но кивалтэтлэн пресс-службазы ивортӥз. Умоятэм интыос пӧлы 2022-тӥ арын арын калыкен куара сётонын вормем интывылъёс пыризы. Со Ижкарысь Кызьпу арама, Воткаысь Юбилейной ульчаысь сквер, Сарапуллы 200 ар площадь, Можгаысь Нылпи парклэн кыкетӥ люкетэз, Глазкарысь «Победа» центр азьысь площадь. Со сяна, туэ покчи каръёс но вашкала поселениос пӧлын ортчем огъяросси конкурсын вормем куинь ӵектосъёсты Сарапулын, Воткаын но Глазкарын улонэ пыӵатӥзы. 16-тӥ толсуре Воткаын «Ритм леса» паркез усьтӥзы. 2024-тӥ арын элькунын 52 азбаръёсты но 86 паркъёсты, скверъёсты, спорт площадкаосты, поръян интыосты умоятыны чакламын. Со пӧлын туэ тужгес трос куара люкам мерлыко интыос. Лэсьтӥськон ужъёсты нуыны огазеяськонъёсты быръёнъя торгъёс кутскемын ни. Тегъёс: умоятон паркъёс Удмуртия йӧскалыкӵектосъёс Ижкар  